שאלה: הסתכלות על בנות ועליה לטרמפים: שלופ. להלן שתי שאלות, אין שום קשר ביניהן,פשוט ריכזתי כמה שאלות בשאלה אחת כדי לא להטריח: א. למה לבנות אין בעיה להתסכל על בנים במהלך התפילה? הרי נשמע לי אידיאלי לדעת איך אשתי נניח, מתפללת, אז למה לנו יש בעיה להסתכל להיפך? ב. ההורים שלי אוסרים עליי לתפוס טרמפים. ברמה שהם קצת כועסים אפ הם שומעים שעשיתי את זה. מצד שני, אני וראה בזה חשיבות גדולה מעבר לנוחות שבזה, למשל היכרות עם אנשים חדשים, מקומות חדשים, ערבות הדדית, עצמאות, ניהול עצמאי יותר של הלוז וכו, בנוסף כמובן להוזלת עלות התחבורה (משמעותי לגביי) ולעיתים גם זמן שנחסך, היות ואני מרבה להיות באיזורים שעובר בהם אוטובוס פעם בכמה שעות לעומת טרמפים שעוברים בתדירות גבוההה יותר. קשה לי מאוד לעמוד בבקשת ההורים ובפועל אני גם עושה את זה עדיין מדי פעם, ומצד שני קשה לי להמרות את דבריהם לחלוטין. אבל אני רוצה לדעת מה עמדת הרבנים בנושא זה. מראש
תשובה: ויישר כח על השאלות המחכימות. א. השאלה לא מתחילה בהקשר של תפילה דוקא, אלא בכלל: ההלכה אוסרת על גברים להתבונן בצורה ממוקדת ומכוונת במשך זמן על נשים, אבל אין הלכה שאוסרת זאת גם על נשים באותה מידה. ההלכה הזו בנויה על הנחת יסוד עובדתית, שאין עליה עוררין - והיא: שאצל גברים ישנה חולשה טבעית בתחום הצניעות, והם עלולים להיכשל בעניין הזה יותר מאשר נשים. אצל הנשים, המבט הוא בדרך כלל נקי, כך שאם הגבר  מוצא חן בעיניה  - זה במובן של הערכה, ואולי רצון לקשר וקרבה נפשית. אבל למבט של גברים על נשים, יש סיכוי גבוה לעורר מחשבות ורגשות פסולים, במובן של הנאה ותאוה. כמובן שמחשבות פסולות אסורות במידה שוה על גברים כמו על נשים ( ולא תתורו אחרי לבבכם ), אלא שהסיכוי להגיע ממבט והסתכלות למחשבות שכאלו - גבוה יותר אצל גברים. מסתבר שישנם יוצאים מן הכלל בשתי הקבוצות. יכול להיות שאתה יוצא דופן, וההסתכלות לא תעורר אצלך שום דבר בעייתי, אבל הגישה של התורה היא מערכתית. אי אפשר לעשות הבחנות בין אחד לשני, כי אין לדבר סוף, אז כחלק מהדאגה לכלל החברה יש יחידים שצריכים לוותר. מאותה הסיבה - למרות שלך אין בעיה להסתכל על אשתך, אבל יש עוד כמה גברים וגם עוד כמה נשים בבית הכנסת - ואי אפשר להניח שכל אחד יסתכל רק על אשתו. דוגמא נוספת לעניין, היא התפילה בנוסח קבוע. הרקע לקביעת נוסח זהה לכלל הציבור, קשור לסיבה הסטורית: כאשר עלו ישראל לארץ בימי בית שני, היו רבים שהורגלו בשפות זרות ולא ידעו להתבטא כראוי בעברית. מתוך אחריות לכלל הצבור, תקנו מנהיגי העם נוסח לתפילה, כדי שכולם יוכלו לפנות לה  בצורה נכונה. עד היום יש לא מעט אנשים שמתוסכלים מהתקנה הזו, שמונעת מהם להתפלל במילים משלהם, ובצורה חופשית כמו שהם רוצים. אבל זה המחיר הקטן שהם משלמים, כדי שכל עם ישראל יוכל לעבוד את ה. ב. כעיקרון: מצות כיבוד הורים מתייחסת להורים עצמם, ולא לאנשים אחרים. אתה חייב לדאוג לכל מחסורם, ולהיזהר מלפגוע בהם, אבל אינך חייב למלא את רצונם כשהם דורשים ממך להתנהג באופן מסוים. בפועל: ההורים עלולים להיפגע, להיות מודאגים, או עצובים מהצורה שבה אתה מנהל את החיים שלך - וזה כבר יכול להיכנס להגדרה של מצות כיבוד הורים. אמנם הם לא יכולים  להשתלט לך על החיים  בטענה שכל פעם שאתה ממרב את רצונם הם נפגעים עד עמקי נשמתם. מצד שני, יש דברים מסוימים שבאמת עלולים לגרום לעלבון או לפחד וחרדה יותר מהרגיל. אין כאן נוסחה חד משמעית, אבל אפשר להגדיר שתי שאלות שיעזרו לך להחליט: 1. עד כמה זה עלול לפגוע   להדאיג את ההורים? 2. עד כמה זה חשוב ומשמעותי בעיניך? כי אם זה לא כזה נורא לוותר על זה, אז אולי זה לא שווה את הצער שזה עלול לגרום להורים. גם אם אין כאן חובה של כיבוד הורים, אבל גם סתם אדם אסור לצער אם אין לך סיבה טובה לעשות את זה. ובכל זאת, הם ההורים שלך. חוץ מזה, האם דיברת איתם על הנושא? אם עדיין לא, אולי כדאי להזמין אותם לשיחה על  משהו חשוב, ולשבת בנחת על כוס קפה. תסביר להם עד כמה זה קשה לך מצד אחד, וחשוב בעיניך מצד שני, כמו שהסברת יפה בשאלה - ואולי לך או להם יהיו תובנות חדשות. בהצלחה, אבישי batelam gmail.com